Posidó i Hermes 


POSIDÓ.- Hermes, puc parlar un moment amb Zeus? 

HERMES.- No, Posidó. 

POSIDÓ.- De tota manera digues-li que sóc aquí. 

HERMES.- Que no empipis, et dic. No és el moment, ara no el pots veure. 

POSIDÓ.- No deu pas estar amb Hera? 

HERMES.- No, no té res a veure amb això. 

POSIDÓ.- Ja ho tinc! Està amb Ganímedes. 

HERMES. No, tampoc és això; és que el tenim molt dèbil. 

POSIDÓ.- Com és, Hermes? És molt estrany, tot plegat. 

HERMES.- De tan estrany que és, em fa vergonya dir-ho. 

POSIDÓ.- Amb l'oncle Posidó no n'has de tenir de vergonya. 

HERMES.- Acaba de parir. 

POSIDÓ.- Au va, ^ell, ha parit? ^I qui és el pare? ^Vol dir això que era un androgin i nosaltres no ho sabíem? El seu 
ventre, però, no revelava cap gravidesa. 

HERMES.- Tens raó: l'embrió no era pas allà. 

POSIDÓ.- Ja ho tinc! Ha parit una altra vegada pel cap, com va fer amb Atena. Té un cap d'allò més fecund. 
HERMES.- No, ha gestat l'embrió de Sèmele a la cuixa. 

POSIDÓ.- Bravo! És fantàstic aquest Zeus! Tot el seu cos és bo per quedar-se prenyat. Però, ^i qui és aquesta Sèmele? 
HERMES.- És una tebana, una de les filles de Cadme. Zeus féu l'amor amb ella i la va deixar prenyada. 

POSIDÓ.- jl després, Hermes, ha tingut el fill en comptes d'ella? 

HERMES.- Exactament, encara que et pugui semblar increïble. Hera ja saps com és de gelosa- va convèncer 
malèvolament Sèmele perquè demanés a Zeus que baixés a veure-la amb trons i llampecs. Ell va acceptar i va 
presentar-se, a més, amb el llamp. El sostre es va incendiar i Sèmele va ser devorada per les flames. Llavors Zeus 
m'ordenà que obrís el ventre de la dona i que li portés el fetus setmesó a mig formar, i així ho vaig fer; aleshores ell es 
va fer un tall a la cuixa i s'hi va col·locar el fetus perquè acabés de formar-se; ara, tres mesos més tard, l'ha deslliurat i 
està molt dèbil a causa dels dolors del part. 

POSIDÓ.- ^On és ara el nen? 



HERMES.- Me l'he endut a Nisa i l'he lliurat a les nimfes perquè el criïn. De nom li hem posat Dionís. 

POSIDÓ.- ^Aleshores el meu germà és el pare i la mare de Dionís? 

HERMES.- Això sembla. Me'n vaig a portar-li aigua per a la ferida i a fer-li tot el que és habitual a les dones que 
acaben de parir. 

Diàlegs dels déus, Llucià 



